قلبات ولقات باللي فعلا كاينة صفحة بهاد الاسم وعليها إقبال كبير وبزاف من المشاهير دايرين ليه فولو.. لقات نفس الكلام اللي سيفط ليها مكتوب تما وكل ليلة كايلوح بضعة سطور ويخلي الريگاطة فالتعاليق.. ماقدراتش تحبس فضولها ودخلات تتقراهم لقات الأغلبية بنات من الكوڤر ديالهم يبان الجمال والأنوتة والاناقة علك ترضى وكايجاوبوه باللغة العربية.. البعض الآخر قتلو الفضول ودخل كايسول على شكون هادي اللي عليها كايكتب ويلهتو بسعداتها بيك وواش حبيبتك ولا مجرد عبير فحياتك ...